Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 537

2. A szakmai vizsga részei Írásbeli vizsga: Az írásbeli vizsgarészen a szakképesítésért felelõs miniszter által kiadott írásbeli tétel(ek) alapján az ismeretkör egészét átfogó összetett feladatot kell megoldani. Az írásbeli vizsgán a IV/1. pontban meghatározott követelmények szerinti ismeretanyagot kell számon kérni. Az írásbeli vizsga témakörei: — hangtechnikai elmélet, — elektrotechnikai alapismeretek, — színpadtechnikai és mûvészeti ismeretek, — színházak és zenekarok tûzvédelme, — színházak és zenekarok munkavédelme. Szóbeli vizsga: A szóbeli vizsgarészen a vizsgázó a szakképesítésért felelõs miniszter által meghatározott tételsorból ad számot tudásáról. A szóbeli vizsgán a IV/1. pontban meghatározott követelmények szerinti ismeretanyagot kell számon kérni. A szóbeli vizsgán a vizsgázó komplex szóbeli vizsgát tesz. A szóbeli vizsgatételek a következõ ismeretekbõl kerülnek összeállításra: — hangtechnikai elmélet, — elektronikai alapismeretek. Gyakorlati vizsga: A gyakorlati vizsga feladatsorát 3 változatban a képzõ intézmény dolgozza ki. Az intézmény vezetõje a javasolt feladatsorokat legalább tizenöt nappal a kitûzött vizsgaidõpont elõtt a vizsgabizottság elnökének jóváhagyásra megküldi. A vizsgabizottság elnöke azt vizsgálja, hogy a javasolt vizsgafeladatok tartalmilag és formailag megfelelnek-e a követelményeknek. Nem megfelelõ, vagy nem megfelelõ nehézségi fokú feladatsor esetén az elnök a feladatokat átdolgoztathatja. A vizsgaelnök által javasolt változtatásokat végre kell hajtani. A gyakorlati vizsga idõtartama: 180 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes